Pirkimo sąlygų 2 priedas
 „Techninė specifikacija“

TECHNINĖ SPECIFIKACIJA
TECHNINIAI REIKALAVIMAI PIRKIMUI „TAMBŪRO GMP AUTOMOBILIŲ ĮVAŽIAVIMUI SU AUTOMATINĖMIS DURIMIS STATYBOS DARBAI“

1. BENDROSIOS NUOSTATOS
1.1. Pirkimo objektas – tambūro greitosios medicinos pagalbos automobilių įvažiavimui statybos darbai pagal supaprastintą projektą Nr. 25/045-JB-BPII-SPP.
1.2. Darbai turi būti atliekami vadovaujantis:
1.2.1. supaprastintu projektu Nr. 25/045-JB-BPII-SPP;
1.2.2. šia Technine specifikacija;
1.2.3. galiojančiais Lietuvos Respublikos teisės aktais;
1.2.4. statybos techniniais reglamentais;
1.2.5. kitais statybos darbams taikomais norminiais dokumentais.
1.3. Projektinė dokumentacija laikoma pagrindiniu techniniu dokumentu. Techninėje specifikacijoje nekartojami visi projektiniai sprendiniai. Tiekėjas, pateikdamas pasiūlymą, patvirtina, kad yra susipažinęs su visa projektine dokumentacija, įvertino joje numatytų darbų apimtį bei į pasiūlymo kainą įtraukė visas išlaidas, būtinas tinkamam projekto įgyvendinimui.
1.4. Rangovas privalo įvertinti visus projektinėje dokumentacijoje numatytus sprendinius, nepriklausomai nuo to, ar jie aiškiai išvardyti šioje techninėje specifikacijoje.
1.5. Visi techninėje specifikacijoje nustatyti reikalavimai laikomi minimaliais. Leidžiama siūlyti lygiaverčius gaminius, medžiagas ar techninius sprendinius, jeigu jie atitinka arba viršija projektinėje dokumentacijoje nustatytus reikalavimus.
1.6. Naudojami gaminiai, medžiagos ir įranga privalo būti nauji, nenaudoti, kokybiški, tinkami naudoti pagal paskirtį, atitikti galiojančius teisės aktų reikalavimus ir turėti privalomus atitikties dokumentus.

2. DARBŲ APIMTIS
2.1. Rangovas savo lėšomis privalo atlikti visus supaprastintame projekte numatytus statybos darbus.
2.2. Jeigu kuris nors darbas, medžiaga, gaminys ar įrenginys yra numatytas projektinėje dokumentacijoje, tačiau nėra tiesiogiai paminėtas šioje techninėje specifikacijoje, laikoma, kad jis įeina į pirkimo apimtį.
2.3. Į pasiūlymo kainą turi būti įtraukti visi darbai, medžiagos, mechanizmai, transportavimas, montavimas, derinimas, bandymai, paleidimo darbai bei kitos išlaidos, būtinos tinkamam statinio užbaigimui.

3. DARBŲ ORGANIZAVIMO REIKALAVIMAI
3.1. Darbai bus vykdomi veikiančioje gydymo įstaigos teritorijoje.
3.2. Rangovas privalo organizuoti darbus taip, kad būtų kuo mažiau trikdoma gydymo įstaigos veikla ir greitosios medicinos pagalbos darbas.
3.3. Darbų vykdymo grafiką Rangovas suderina su Perkančiąja organizacija.
3.4. Rangovas privalo:
3.4.1. Laikytis darbuotojų saugos reikalavimų;
3.4.2. užtikrinti saugų pacientų, darbuotojų ir lankytojų judėjimą;
3.4.3. palaikyti švarą statybvietėje;
3.4.4. reguliariai šalinti statybines atliekas;
3.4.5. saugoti esamas konstrukcijas ir inžinerinius tinklus.
3.5. Rangovas atsako už visą žalą, padarytą Perkančiosios organizacijos turtui ar tretiesiems asmenims.

4. TECHNINIAI REIKALAVIMAI
4.1. Visi darbai atliekami griežtai pagal projektinę dokumentaciją.
4.2. Visi naudojami gaminiai turi atitikti projekte nustatytus techninius parametrus arba būti lygiaverčiai.
4.3. Siūlant lygiaverčius gaminius, kartu su pasiūlymu turi būti pateikti techniniai aprašymai, katalogai ar kiti dokumentai, leidžiantys įvertinti jų atitiktį.
4.4. Rangovas atsako už visų naudojamų medžiagų ir gaminių kokybę.
4.5. Visi gaminiai turi turėti teisės aktuose nustatytus atitikties dokumentus.
4.6. Perkančioji organizacija turi teisę prieš montuojant pareikalauti pateikti siūlomų pagrindinių medžiagų, gaminių ar įrangos techninius dokumentus, katalogus, deklaracijas ar kitus atitiktį pagrindžiančius dokumentus, jeigu jie nebuvo pateikti kartu su pasiūlymu arba jų reikia siūlomų sprendinių atitikčiai įvertinti.

5. TECHNINIŲ SPRENDINIŲ LENTELĖ
Tiekėjas kartu su pasiūlymu pateikia užpildytą techninių sprendinių lentelę.

	Eil. Nr.
	Pozicija
	Minimalus techninis reikalavimas
	Siūloma medžiaga / gamintojas / techninis sprendinys
	Pastabos

	1.
	Gręžtiniai poliai
	Pagal projektą
	
	

	2.
	Rostverkas
	Pagal projektą
	
	

	3.
	Metalinės kolonos
	Pagal projektą
	
	

	4.
	Metalinės sijos
	Pagal projektą
	
	

	5.
	Sandwich plokštės
	Pagal projektą
	
	

	6.
	Šiltinimo sistema
	Pagal projektą
	
	

	7.
	Fasado apdailos sistema
	Pagal projektą
	
	

	8.
	Stogo hidroizoliacinė sistema
	Pagal projektą
	
	

	9.
		Stogo lietaus surinkimo sistema



	Pagal projektą
	
	

	10.
	PVC langai
	Pagal projektą
	
	

	11.
	PVC lauko durys
	Pagal projektą
	
	

	12.
	Automatiniai panoraminiai vartai
	Pagal projektą
	
	

	13.
		Automatinių vartų pavara



	Pagal projektą
	
	

	14.
	LED šviestuvai
	Pagal projektą
	
	

	15.
		Elektros instaliacijos gaminiai



	Pagal projektą
	
	

	16.
	Panduso elementai
	Pagal projektą
	
	

	17.
	Turėklai
	Pagal projektą
	
	

	18.
	Įspėjamieji paviršiai
	Pagal projektą
	
	


Pastaba. Lentelė skirta tiekėjo siūlomų pagrindinių medžiagų ir techninių sprendinių identifikavimui. Jos pildymas nekeičia projektinėje dokumentacijoje ir techninėje specifikacijoje nustatytų reikalavimų.

6. TECHNINĖ PRIEŽIŪRA IR DARBŲ KONTROLĖ
6.1. Darbai vykdomi dalyvaujant statinio statybos techniniam prižiūrėtojui.
6.2. Rangovas privalo vykdyti techninio prižiūrėtojo teisėtus nurodymus.
6.3. Paslėpti darbai turi būti suderinti su techniniu prižiūrėtoju prieš juos uždengiant.
6.4. Perkančioji organizacija turi teisę tikrinti darbų kokybę viso sutarties vykdymo metu.

7. APLINKOS APSAUGOS REIKALAVIMAI
7.1. Rangovas privalo racionaliai naudoti medžiagas ir kitus išteklius.
7.2. Statybinės atliekos turi būti rūšiuojamos ir tvarkomos teisės aktų nustatyta tvarka.
7.3. Rangovas privalo užtikrinti, kad darbų metu būtų kiek įmanoma mažinamas dulkių, triukšmo ir kitų neigiamų veiksnių poveikis.

8. GARANTIJA
8.1. Atliktiems darbams taikoma ne trumpesnė kaip 36 mėnesių garantija nuo paskutinio darbų perdavimo–priėmimo akto pasirašymo dienos.
8.2. Garantiniu laikotarpiu nustatyti defektai turi būti pašalinti Rangovo lėšomis per su Perkančiąja organizacija suderintą terminą.

9. KAINODARA
9.1. Darbams taikoma fiksuotos kainos kainodara.
9.2. Į pasiūlymo kainą turi būti įtrauktos visos išlaidos, reikalingos tinkamam darbų atlikimui, įskaitant:
9.2.1. medžiagas;
9.2.2. darbus;
9.2.3. transportavimą;
9.2.4. atliekų išvežimą ir tvarkymą;
9.2.5. valymą po darbų;
9.2.6. kitus su darbų atlikimu susijusius kaštus.
9.3. Tiekėjas, pateikdamas pasiūlymą, patvirtina, kad:
9.3.1. susipažino su pirkimo dokumentais;
9.3.2. įvertino darbų apimtį;
9.3.3. įvertino darbų vykdymo sąlygas;
9.3.4. prisiima su tuo susijusią riziką.
9.4. Papildomi darbai gali būti atliekami tik gavus išankstinį rašytinį Perkančiosios organizacijos pritarimą.
9.5. Darbai, atlikti be išankstinio Perkančiosios organizacijos suderinimo, nėra apmokami.
9.6. Tiekėjas, pateikdamas pasiūlymą, patvirtina, kad yra susipažinęs su pirkimo dokumentuose nustatyta atsiskaitymo tvarka ir sutinka, kad tarpiniai mokėjimai pagal sutartį bus vykdomi tik tinkamai atlikus sutartyje numatytus darbus, pasirašius Darbų perdavimo–priėmimo aktą ir pateikus visus pirkimo dokumentuose bei sutartyje numatytus dokumentus.

10. BAIGIAMOSIOS NUOSTATOS
10.1. Jei tarp projektinės dokumentacijos ir šių papildomų techninių reikalavimų būtų neatitikimų, Tiekėjas privalo nedelsdamas informuoti Perkančiąją organizaciją. Prioritetas taikomas Perkančiosios organizacijos raštu pateiktiems sprendimams.
10.2. Visi darbai turi būti atliekami laikantis galiojančių teisės aktų, normatyvinių statybos techninių dokumentų ir gamintojų reikalavimų.

__________________
